Валерый Францавіч Жукоўскі

Валерый Жукоўскі (нар. , ) — беларускі футбаліст, паўабаронца.

 Клубная кар’ера 
Выхаванец лідскага футбола, гуляў у бабруйскай «Белшыне» і салігорскім «Шахцёры». У ліпені 2009 года падпісаў кантракт з наваполацкім «Нафтанам», дзе быў адным з асноўных ігракоў.

У снежні 2012 года перайшоў у «Гомель». Разглядаўся як адзін з асноўных ігракоў, але ў маі 2013 года атрымаў траўму і вярнуўся толькі ў канцы сезона.

У студзені 2014 года вярнуўся ў «Нафтан». Пасля вяртання стаў лідарам наваполацкай каманды, трывала гуляў на пазіцыі атакуючага паўабаронцы ў стартавым складзе. 2 жніўня 2014 года аформіў хет-трык у матчы з брэсцкім «Дынама». У сезоне 2015 застаўся іграком асновы «Нафтана», з 13 галявымі перадачамі стаў найлепшым асістэнтам чэмпіянату 2015.

14 снежня 2015 года падпісаў кантракт з мінскім «Дынама». У першай палове сезона 2016 трывала гуляў у аснове дынамаўцаў на пазіцыі атакуючага паўабаронцы, у чэрвені, пасля зыходу з каманды Аляксандра Гутара, нават стаў капітанам «Дынама». Пасля прыходу ў ліпені на пасаду галоўнага трэнера Сяргея Бароўскага, аднак, страціў месца ў аснове і на полі з’яўляўся нячаста. У снежні 2016 года па заканчэнні кантракта пакінуў сталічны клуб.

У студзені 2017 года далучыўся да гродзенскага «Нёмана» і неўзабаве падпісаў кантракт. У складзе гродзенскай каманды стаў асноўным атакуючым паўабаронцам. У лістападзе 2017 года падоўжыў кантракт з «Нёманам» на наступны сезон. У сезоне 2018 заставаўся іграком стартавага складу, стаў капітанам каманды. У снежні 2018 года падпісаў новы кантракт з гродзенцамі.

У пачатку сезона 2019 звычайна выхадзіў на замену, з чэрвеня па верасень гуляў у стартавым складзе, пазней зноў стаў часцей з’яўляцца на полі на замену. У студзені 2020 года падоўжыў кантракт з «Нёманам» на год. У пачатку сезона 2020 заставаўся на лаўцы запасных або выхадзіў на замену, але хутка вярнуў месца ў стартавым складзе. У снежні 2020 года падоўжыў пагадненне з гродзенцамі яшчэ на сезон, у студзені 2022 года — яшчэ на год.

У пачатку 2023 года з-за забароны Міністэрства спорту і турызму новы кантракт «Нёманам» не быў падпісаны, з-за чаго паўабаронца не трапіў у заяўку клуба на сезон і не ўдзельнічаў у афіцыйных матчах каманды ў 2023 годзе, хоць працягваў трэніравацца з гродзенцамі. У ліпені 2023 года пакінуў гродзенскі клуб і далучыўся да віцебскага «Макслайна». У снежні 2023 года па заканчэнні кантракта пакінуў «Макслайн».

У маі 2024 года стаў намеснікам старшыні «Нёмана» па спартыўных пытаннях.

 Дасягненні 
   Бронзавы прызёр чэмпіянату Беларусі (2): 2007, 2016
  Уладальнік Кубка Беларусі: 2012
  У спісе 22 найлепшых футбалістаў чэмпіянату Беларусі: 2015

 Статыстыка выступленняў 
СезонДывізіёнКлубКраінаМатчыГалы 2001  Д2  Ліда    2  0 2002  Д2  Ліда    14  1 2003  Д2  Ліда    1  0 2004  Д2  Ліда    17  5 2005  Д2  Ліда    29  5 2006  Д1  Белшына    26  4 2007 (1)  Д2  Белшына    12  6 2007 (2)  Д1  Шахцёр    11  2 2008  Д1  Шахцёр    30  5 2009 (1)  Д1  Шахцёр    12  0 2009 (2)  Д1  Нафтан    12  0 2010  Д1  Нафтан    32  5 2011  Д1  Нафтан    28  3 2012  Д1  Нафтан    27  3 2013  Д1  Гомель    16  2 2014  Д1  Нафтан    32  6 2015  Д1  Нафтан    25  5 2016  Д1  Дынама    19  2 2017  Д1  Нёман    30  6 2018  Д1  Нёман    25  7 2019  Д1  Нёман    25  4 2020  Д1  Нёман    23  6 2021  Д1  Нёман    24  1 2022  Д1  Нёман    23  3 2023 (2)  Д2  Макслайн    14  3

 Грамадзянская пазіцыя 
Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі ФК Ліда
Катэгорыя:Ігракі ФК Белшына
Катэгорыя:Ігракі ФК Шахцёр Салігорск
Катэгорыя:Ігракі ФК Нафтан
Катэгорыя:Ігракі ФК Гомель
Катэгорыя:Ігракі ФК Дынама Мінск
Катэгорыя:Ігракі ФК Нёман Гродна
Катэгорыя:Ігракі ФК Макслайн